cyanic-selkie/wikianc huggingface dataset:
Clanwilliam
Lõuna-Aafrika Vabariigi 2011. aasta rahvaloenduse andmetel oli Clanwilliami elanikest värvilisi 68,50%, mustanahalisi aafriklasi 22,65%, valgeid 7,66%, India või Aasia päritolu inimesi 0,47% ja teisi 0,72%. Afrikaani keelt pidas emakeeleks 77,68% inimestest, sotho keelt 9,24%, koosa keelt 7,78% ja inglise keelt 2,32%.
Palivere külanõukogu
Külanõukogu moodustati 1945 septembris Läänemaal Taebla vallas. Külanõukogu keskus asus Palivere asunduses.
Seoses maakondade ja valdade likvideerimise ning maarajoonide moodustamisega arvati Palivere külanõukogu 1950 septembris Haapsalu rajooni koosseisu. 1954. aastal liideti Palivere külanõukoguga Taebla külanõukogu. 1977. aastal nimetati Palivere külanõukogu ümber Taebla külanõukoguks ning külanõukogu keskuseks sai Taebla.
Kunstkarusnahk
Kunstkarusnahk on enamasti tehiskiust valmistatud kangas, mille karustuse kõrgus on 10 mm ja rohkem.
Tellise looduskaitseala
Tellise looduskaitseala on looduskaitseala Jõgeva maakonna kirdeosas Mustvee vallas ja osaliselt Jõgeva vallas. Selle pindala on 238,1 ha.
Intel Atom
Intel Atom on väga väikse voolutarbega Inteli protsessorite bränd. Brändi tooted on x86 ja x86-64 keskprotsessorid (CPU) (või mikroprotsessorid), ehitatud 45 nm CMOS-tehnoloogial. Neid kasutatakse põhiliselt netbookides, nettopides ja mobiilsetes internetiseadmetes (MID-ides).
21. detsembril 2009 tutvustas Intel järgmise põlvkonna Atomi protsessoreid (sh N450), mille kogu voolutarvet oli langetatud 40%.
Ajalugu
Intel Atom on otsene Inteli A100 ja A110 (koodnimega Stealey) vähese voolutarbega mikroprotsessorite järeltulija, mis ehitati 90 nm arhitektuurile. Stealy omas 512 kB L2-vahemälu (cache) ja töötas taktsagedusel 600/800 MHz, nõutav jahutusvõimsus (TDP) oli 3 W. Enne Silverthorne'i väljakuulutamist spekuleeriti, et Atom hakkab konkureerima AMD Geode süsteemikiip protsessoriga, mida kasutati projekti "Igale lapsele sülearvuti" (One Laptop per Child) raames ning hinna- ja voolutarbetundlikes seadmetes. Olgugi et Intel teatas 15. oktoobril 2007, et arendab teist mobiilset protsessorit koodnimega Diamondville, mis on mõeldud "Igale lapsele sülearvuti" tüüpi seadmetele.
Silverthorne'i hakati müüma Atomi nime all, tugikiibistikku kutsuti Centrino Atomiks (selle varasem koodnimi oli Menlow). Inteli esialgne Atomi pressiteade rääkis ainult põgusalt Diamondville'ist ja vihjas, et ka seda hakatakse kutsuma Atomiks. Kinnistades spekulatsioone, et Diamondville on lihtsalt odavam, kuid suurema jõudlusega versioon Silverthorne'ist, millel on veidi suurem nõutav jahutusvõimsus ja väiksem taktsagedus.
2008. aasta kevadel Shanghais Inteli arendajate foorumil (IDF – Intel Developer Forum) teatas Intel ametlikult, et Silverthorne ja Diamondville baseeruvad samal mikroarhitektuuril. Silverthorne'i hakatakse kutsuma Atom Z5xx seeriaks ja Diamondville'i Atom N2xx seeriaks. Kallimaid ja energiasäästlikumaid Silverthorne'i juppe hakatakse kasutama Inteli mobiilsetes seadmetes ja Diamondville'i kasutatakse odavates laua- ja sülearvutites. Demonstreeriti ka Mini-ITX tüüpi emaplaate. Intel ja Lenovo teatasid koos Atomi protsessoril baseeruvast mobiilse interneti seadmest IdeaPad U8. IdeaPad U8 kaalub 280 g ja sel on 4,8" (12 cm) puuteekraan, mis annab parema mobiilsuse kui netbook ja paremad veebikasutusvõimalused kui mobiiltelefon või pihuarvuti. 2008. aasta aprillis hakkas Intel pakkuma Atomil baseeruvaid emaplaate.
Saadavus
Atomi protsessorid muutusid seadmetootjatele kättesaadavaks aastal 2008. Kuna nad on joodetud põhiplaadi külge nagu põhjasild ja lõunasild, ei ole need kodukasutajatele ega arvutikoostajatele eraldi müügil. Kuigi nad on saadaval joodetuna mõne ITX tüüpi emaplaadi külge. Diamondville'i Atomit kasutatakse järgmistes seadmetes: HP Mini seeria, Aigo MID, Asus N10, Lenovo IdeaPad S10, Acer Aspire One, Packard Bell "dot" (ZG5), viimastes ASUS Eee PC-arvutites, AMtek Elego, Dell Inspiron Mini seerias, Gigabyte M912, LG X seerias, Samsung NC10, Sylvania g Netbook Meso, Toshiba NB seeria (100, 200, 205), MSI Wind PC netbookides, RedFox Wizbook 1020i, Zenith Z-Book, teatud Aleutia lauaarvutites ja Archos 10.
Jõudlus
Ühetuumalise Atomi jõudlus on sama taktsageduse juures umbes pool Pentium M-i omast. Näiteks Atom N270, mis leidub paljudes netbookides nagu Eee PC suudab teha 3300 MIPS-i ja 2,1 GFLOPS-i standard reeperi (benchmark) järgi. Võrrelduna sarnase taktsageduse (1,73 GHz) juures Pentium M 740 protsessoriga, mis suudab teha 7400 MIPS-i ja 3,9 GFLOPS-i. Pineview' platvorm pole palju kiirem kui varasem Diamondville'i platvorm, sest Pineview kasutab sama Bonelli täitmistuuma kui Diamondville ja on endiselt ühendatud mälukontrolleri külge esisiiniga (FSB). Just seepärast pole palju protsessorijõudlust nõudvates programmides mälu latents ja arvutusjõudlus eriti paranenud.
Käsustikuarhitektuur
Atom võttis kasutusele x86 (IA-32) käsustiku, x86-64 oli seni aktiveeritud ainult Diamondville'i lauaarvutitel ja mobiilsetel Pineview' tuumadel. Atom N2xx ja Z5xx seeria Atomi mudelid ei suuda x86-64 koodi käitada.
Bonnelli mikroarhitektuur
pisi|ALU
Intel Atomi protsessorid baseeruvad Bonnelli mikroarhitektuuril, mis suudab täita kuni kaks käsku ühe tsükli kohta. Nagu ka paljude teiste x86 tüüpi mikroprotsessorite puhul, teisendatakse (CISC-käsud) lihtsamateks sisemisteks operatsioonideks (vahel viidatud kui micro-ops – mikrooperatsioonid, st efektiivsed RISC-tüüpi käsud) täitmise tähtsuse järjekorras. Enamik käske toodab teisendamisel ühe mikrooperatsiooni. Tüüpilised programmid, mis teevad mitmeid mikrooperatsioone, kasutavad umbes 4% käskudest. Käskude arv, mis toodavad rohkem kui ühe mikrooperatsiooni, on tunduvalt vähem just P6 ja NetBurst mikroarhitektuuri puhul. Bonnelli mikroarhitektuuris võivad sisemised mikrooperatsioonid omada nii mälupakette kui ka mälumahtu, olles ühenduses aritmeetilise loogikaseademe (ALU) operatsioonidega. Seega Bonelli arhitektuuris ei toimu mälust mällu kirjutamist, vaid ALU <--REGISTRID <-- RAM ja vastupidi. Olles seejuures sarnasem x86 tasemega ja palju võimsam kui mikrooperatsioonid varasemates disainides. See võimaldab suhteliselt hea jõudluse ainult kahe täisarvulise ALU-ga. Ilma käskude ümbertõstmiseta (instruction reordering), spekulatiivse täidesaatmise (speculative execution) või registrite ümbernimetamiseta (register renaming). Bonnelli mikroarhitektuur seega esindab osalist taaselustamise põhimõtet, mida kasutati varasemates Inteli disainides nagu P5 (mikroarhitektuur) ja i486, mille ainus eesmärk oli suurendada jõudlust vati kohta. Kuigi hüperhargtöötlust (hyper-threading) rakendatakse lihtsal (st väikse võimsusega) viisil, et hoida töös mõlemat käsukonveierit (pipeline) efektiivselt, vältides tüüpilisi ühe konveieri sõltuvusi.
Silverthorne mikroprotsessor
2. märtsil 2008 teatas Intel uutest ühetuumalistest Atom Z5xx seeria protsessoritest koodnimega Silverthorne, mida hakatakse kasutama ülimobiilsetes arvutites / mobiilsetes interneti seadmetes (MIDides), mis asendas Stealey (mikroprotsessorid) (A100 ja A110). Silverthorne protsessoril on IA arhitektuur, voolutarve 3 W ja 47 miljonit transistorit 25 mm² pindala kohta. See lubas mahutada ~2500 kiipi ühele 300 mm diameetriga pooljuhtplaadile (õhuke pooljuht toorikkristall nt. ränist), lubades üliökonoomset tootmist. Atom Z500 jõudlus hüperhargtöötlusega on võrdeline oma eelkäija Stealyga aga ületab ta programmides, mis oskavad kasutada samaaegset mitmik-hargtöötlust ja SSE3. Neid saab käitada taktsagedusel 0,8–2,0 GHz ja nõutav jahutusvõimsus jääb 0,65–2,4 W vahele, mis võib langeda tegevuseta olekus kuni 0,01 W-ni. Tunnusjoonteks on SMT (kahe probleemi samaaegne hargtöötlus), 16 astmeline korrastatud konveier (pipeline) 32 kB käsu L1- ja 24 kB andme L1-vahemälu, täisarv ja ujukoma täidesaate üksused, x86 eessüsteem, 512 kB L2-vahemälu ja andmeedastuskiirus 533 MHz esisiinil (FSB). Seda disaini toodetakse 9M (vahe kahe transistori vahel koos nende vahele jääva vaba ruumiga) 45 nm kõrgdielektrikkonstant (high-k) metallvärav CMOS ja paigutatud 441-ball (pinisesse) µFCBGA pakki.
Diamondville'i mikroprotsessor
2. märtsil 2008 teatas Intel väikese voolutarbega Diamondville'i keskprotsessori variandist, Atom N2xx seeria. See oli algselt mõeldud netbookidele, et kasutada seda Classmate PC-tüüpi netbook 'ides. Nagu eelkäijadki, on need ühetuumalised hüperhargtöötlusega.
N270 nõutav jahutusvõimsus(TDP) on 2,5 W, taktsagedus on 1,6 GHz ja esisiini (FSB) kiirus on 533 MHz. N280 taktsagedus on 1,66 GHz ja esisiini kiirus on 667 MHz. 22.09.2008 teatas Intel uuest kahetuumalisest protsessori (mitteametliku koodnimega Dual Diamondville) brändist Atom 330, osana Atom 300 seeriast, mis on mõeldud lauaarvutitele. Seda saab käitada taktsagedusel 1,6 GHz ja esisiini kiirusega 533 MHz ning nõutav jahutusvõimsus on 8 W. Ta kahetuumalisus tähendab seda, et koosneb kahest üksteise kõrval asetsevast Diamondville'ist ühel põhimikul. Atom 330 toetab 64-bitiseid käske. 2009. aasta jooksul kasutas Nvidia Atom 300 seeriat ja oma GeForce 9400M kiibistikku mini-ITX emaplaadil oma Ion-platvormi jaoks.
Pineview' mikroprotsessor
21. detsembril 2009 teatas Intel N450, D510 ja D410 protsessoritest, mis on sisemise (On-die ODT) graafikaprotsessoriga (GPU). Uut protsessorit kasutavaid netbooke loodeti avalikult näha CES-il 04.01.2010 ja müügile lastuna 11.01.2010. Üks suuremaid plusse oli pikem aku kestvus, sest osad kuueelemendiste akudega süsteemid tagasid kuni 10 või enam tundi kestvust. Praeguse Atomi põlvkonna koodnimi on Pineview, mida kasutatakse Pine Traili platvormil. Inteli praegune netbooki platvorm (koodnimega Pine Trail-M) kasutab Atomi protsessorit (koodnimega Pineview-M) ja PCH-d (platvormi kontrolleri jaotur – platform Controller Hub) (koodnimega Tiger Point). Graafika- ja mälukontroller on viidud protsessorisse ja pandud kokku Tiger Point PCH-ga. See loob palju energiasäästlikuma kahekiibilise platvormi kui oli eelmise põlvkonna Atomi kolmekiibine.
11.01.2010 muutusid uued Atom N4xx kiibid kättesaadavaks. Neid kasutatakse netbooki/nettopi süsteemides, tunnuseks on integreeritud ühe kanaliga DDR2-mälu kontroller ja integreeritud graafika tuum. Lisaks hüperhargtöötlus ja endiselt 45 nm. Uus platvorm kasutab poole vähem energiat kui vana Menlow' platvorm. Tema suurus ja väike voolutarve teevad ta kasutamise palju ahvatlevamaks nutitelefonides ja MID-ides. LinuxTECH.NET on kokku pannud ülevaate väljakuulutatud/väljalastud Pine Traili platvormi emaplaatidest. 23.12.2009 tutvustas MSI uut seeriat netbooke, mis lasti välja 2010. aasta jaanuaris – Wind U130 ja U135. Need mudelid on esimeste netbook'ide seas, mis kasutavad Pine Traili platvormi. Pärast seda on ka teised firmad, näiteks ASUS ja Dell, tutvustanud netbooke, mis kasutavad Pineview-M N4xx kiibistikku. D4xx ja D5xx seeria toetab x86-64-bitist käsustikku ja DDR2-800. Seerial on integreeritud graafikaprotsessor, mis on sisse ehitatud keskprotsessorisse, et parandada jõudlust. Mudelid on suunatud nettopidele ja odavama klassi lauaarvutitele. Nad ei toeta SpeedStepi (tehnoloogia, mis lubab taktsagedust dünaamiliselt muuta). Atom D410 protsessori tunnuseks on üks tuum, mida saab käitada taktsagedusel 1,66 GHz, 512 kB L2-vahemälu. D510 voolutarve on 13 W ja D410-l 10 W.
Lincrofti mikroprotsessor
Oak Traili platvormil asetseb keskprotsessor Lincsoft (Z6xx) Whitney Point kiibistikuga. Oak Trail on SoC (süsteem kiibil) nagu Moorestown, mis on suunatud nutitelefonidele. Erinevalt Moorestownist on Oak Trailil PCI siin ja on võimeline käitama Windowsi. Oak Trail muutub Inteli sõnul kättesaadavaks 2011. aasta alguses. Lubatakse kuni 50% väiksemat keskmist voolutarvet, täieliku HD-kvaliteediga video mängimise tuge. Suunatud on MeeGo, Windows 7 ja Google'i operatsioonisüsteemidele.
Voolutarbe nõuded
pisi|Suhteliselt madala voolutarbega Atomi keskprotsessorit kasutatakse tihti odavama, aga suurema voolutarbega kiibistikuga nagu Intel 945G Olgugi, et Atomi protsessor on x86 protsessori kohta suhteliselt väikese voolutarbega, tarbivad mitmed kiibistikud, millega seda kasutatakse, siiski tunduvalt rohkem voolu. Näiteks N270 keskprotsessoril, mida tavaliselt kasutati netbookides 2010. aasta keskel, on nõutav jahutusvõimsus 2,5 W. Intel Atomi platvormil, mis kasutab 945GSE Expressi kiibistikku, on nõutav jahutusvõimsus 11,8 W. Olgugi, et protsessor kasutab väikest hulka kogu voolutarbest. Individuaalsed numbrid on 2.5 W N270 protsessor, 6 W 945GSE kiibistik ja 3.3 W 82801GBM I/O kontroller. Intel varustab ka US15W Süsteemi kontrolleri jaoturil baseeruva kiibistiku, mille kombineeritud nõutav jahutusvõimsus on alla 5 W koos Atomi protsessoriga Z5xx (Silverthorne), mõeldud kasutamiseks ultramobiilsetes arvutites / mobiilse interneti seadmetes. Olgugi, et mõni tootja on välja andnud kvaliteetseid väga õhukesi süsteeme, mida saab käitada selle seeria keskprotsessoritel (nt Sony VAIO X).
Algselt sisaldasid kõik turul saada olnud Atomi emaplaadid Intel 945GC kiibistikku, mis ainuüksi ise tarbib 22 W. 2009. aasta alguses pakkusid lõpptarbijatele madala voolutarbega 945GSE emaplaate, mis olid varustatud N270 või N280 keskprotsessoriga, ainult üksikud tootjad. Sellel ajal kui Sony VAIO P on eestvedajaks US15W kiibistikuga Z5xx seeria protsessoritele.
Tulevik
Intel on just välja andnud uue versiooni Pineview Atomi kiibistikust (N455, N475, N550, D425 ja D525 ), mis toetab DDR3 mälu. Intel on öelnud, et laseb välja uue Atomi platvormi 2011. aasta teises kvartalis netbookidele ja nettopidele, koodnimega Cedar Trail, mis toodetakse 32 nm tehnoloogial. Uue kiibi ja platvormi arendus algab 2010. aasta lõpus. Inteli väitel paistab uus kiip võrrelduna Pine Trailiga silma suurema taktsagedusega ja topeltjõudlusega, olgugi et detailid on napid. Platvormi koodnimi on Cedar View ja kuulujutud räägivad, et tal on topelt graafilist jõudlust võrrelduna praeguses Pineviews oleva GMA 3150.
Koostöö TSMC-ga
Märtsis 2009 teatas Intel, et teeb uue Atomi protsessori tootmisel koostööd TSMC-ga (Taiwan Semiconductor Manufacturing Company).
Konkurents
Otsene konkurent on AMD (Advanced Micro Devices) Athlon Neo, millel on suurem nõutav jahutusvõimsus (15 W) kui Atomil. Mõõtudelt on see 27 × 27 mm ja 2,5 mm paksust. Athlon Neo kasutab uut pakendit ASB1, mis on põhiolemuselt BGA (ball grid array), väiksema jalajäljega, lubades väiksemat disaini sülearvutitele ja langetades hinda. Protsessori taktsagedus on tunduvalt väiksem kui lauaarvuti ja teistel mobiilsetel kaaslastel, et saavutada madalat 15 W nõutavat jahutusvõimust, ühe tuumalise x86 keskprotsessoriga. Athlon Neo protsessorid on varustatud 512 kB L2-vahemäluga, HyperTransport 1.0-iga, mida käitatakse taktsagedusel 800 MHz.
VIA Nano seeria on veidi üle keskmise Atomi soojuseritustaseme, aga pakub riistvaralist AES (arenenud krüpteerimisstandard – Advanced Encryption Standard) tuge, RNG-d (juhuarvugeneraatorit – random number generator), ja mitte järjestiku käsu täideviimist. Võrreldes Intel Atomi jõudlust VIA Nanoga on näha, et ühetuumaline Atom jääb alla VIA Nanole, mis omakorda jääb alla kahetuumalisele Intel Atom 330-le testides, kus kasutatakse teist tuuma. Xcore86 (tuntud ka kui PMX 1000) on x586 baseeruv süsteem kiibil (SoC), mis on alla keskmise soojuserituse piiri võrreldes Atomiga.
Kenton Williston EE Timesist ütles, kuigi on tekkinud võimalus panna arvuti arhitektuure väiksemale, odavamale ja vähem voolu tarbivatele kujudele, mis avab Intelile uued turud, aga see ei tähenda, et Intel asendaks ARM-i tema praegusel turul.
Smith Tower
228px|pisi|Smith Tower 2005. aastal Smith Tower on 38-korruseline historitsismile omaselt uusklassitistlik kõrghoone, mis asub Vaikse loode keskuses Seattle'is. Vaid 45 aastat varem linnastaatuse saanud linna vanim pilvelõhkuja valmis 1914. aastal, pärast kolmeaastaseid tarindustöid. Valmimise ajal 140,8-meetri kõrgune torn, millele lisandub tänapäeval 6,7-meetrine tipp, oli kolmas kõrgeim hoone väljaspool New Yorki.
Kõrgusvõrdlus
pisi|228px|L. C. Smith Building pärast valmimist [[1914. aastal.]] Valmimise ajal olid veelgi kõrgemad hooned maailmas, vaid: Woolworth Building (241,4 m), Metropolitan Life Insurance Company Tower (213,4 m), Manhattan Municipal Building (182,9 m), Philadelphia City Hall (167 m), Bankers Trust Company Building (164 m) ja Union Central Tower (150,9 m).
Kuni Kansas City Power & Light Buildingu (146,6 m) ja Fidelity National Bank & Trust Buildingu (145,1 m) valmimisteni 1931. aastal Kansas City'is, oli Smith Tower kõrgeim hoone Ameerika Ühendriikides, mis asus Mississippi jõest lääne pool. Hoone jäi Vaikse ranniku kõige kõrgemaks ehitiseks kuni Kuldvärava silla valmimiseni 1937. aastal.
1962. aastal valmis Seattle'is maailmanäituse “Century 21 Exposition” tarvis vaatetorn Space Needle, mis ületas esimest korda linnas Smith Toweri kõrgust.
Peeter Sonntak
Lõpetas 1970. aastal Pärnu kaugõppekeskkooli.
Töötanud AS-is Renet ehitajana.
Sõudmine
Sportima hakkas 1958. aastal Mihkel Leppiku juhendamisel. 190 cm, 90 kg.
Olnud 1978–87 Pärnu Dünamos treener.
Isiklikku
Ta on Rein Sonntaki vend, Maie Sonntaki (sünninimega Jäärats) abikaasa, Silver Sonntaki isa.
Tööväärtused
Tööväärtusteks loetakse nii töö eest saadavatele hüvedele omistatud olulisust kui ka mitmesuguseid sotsiaalselt ihaldatud töötamise aspekte. Tööväärtuste uurijad liigitavad neid eri motiveerivate tegurite põhjal ehk töö tegemise eest oodatavate hüvede iseloomu kaudu. Tavapärased ehk instrumentaalsed tööväärtused osutavad töö tegemise eest saadavatele töövälistele tasudele või hüvedele. Oma olemuselt on need vahendväärtused ja kujutavad endast tööväliseid tasusid (võimalus omandada positsioon ühiskonnas, suur sissetulek, karjääritegemise võimalused, elukutsega kaasnev prestiiž). Ekspressiivsed ehk eneseväljenduslikud väärtused tulenevad töö tegemisega kaasnevatest hüvedest (töö huvitavus ja loomingulisus, töötamisega kaasnevad enesearendamise võimalused). Sotsiaalsete väärtuste (töötamine meeldivas kollektiivis) alla arvestatakse sageli ka ühistel huvidel baseeruvad ehk altruistlikud väärtused (aidata teisi, panustada ühiskonna heaks). Eestis on uuritud nii väärtuste struktuuri kui väärtuste hierarhiaid. Saarniit nimetab siirdeaja Eestis asetleidnud väärtustemuutust väärtusteadvuse individualistlikuks pragmatiseerumiseks.
Beersel
Esimene kirjalik ülestähendus pärineb 847. aastast, mil asula nime kirjutati ladina keeles kujul Bersalis.
Beersel on tuntud lossi poolest, mida on esmamainitud 12. sajandil.
Asulad
1977. aasta 1. jaanuaril moodustatud Beerseli vald jaguneb järgmisteks osavaldadeks, asulateks ja piirkondadeks:
Toljase mäed
Toljase mäed on ulatuslik mõhnastik Jõgeva maakonna kaguosas Sõõru ümbruses Vooremaal. Nad paiknevad Kääpa ja Kullavere jõe vahel. Toljase mäed on erineva kujuga kuplid ja kühmud kõrgusega kuni 92 m. Nad on tekkinud mandrijää taandamisel ja on selle servakuhjatised. Künkad vahelduvad orgudega, mille põhjas tavaliselt on väikesed soostuvad järved.
Marek Kaljumäe
Marek Kaljumäe (sündinud 18. veebruaril 1991 Tallinnas) on Eesti jalgpallur (poolkaitsja). Ta mängib Eesti Meistriliiga klubis JK Tallinna Kalev.
Toljase mäed
Toljase mägede kirde- ja kaguosa on kaetud metsaga.
Marek Kaljumäe
Eesti
1. juuli 2011 pärast AZ Alkmaari lepingu aegumist sõlmis ta kahe-aastase lepingu Eesti kõrgliiga klubiga Tallinna FC Levadia.
Jaanuaris 2015 liitus Kaljumäe JK Narva Transiga.
Pedro Troglio
Koondisekarjäär
Argentina jalgpallikoondises mängis ta aastatel 1987–1990 21 mängu ja lõi 2 väravat.
Marek Kaljumäe
Eesti
Märtsis 2016 taasliitus Kaljumäe Levadiaga.
Soome
Jaanuaris 2017 sõlmis Kaljumäe ühe-aastase lepingu soome Veikkausliiga klubiga PS Kemi.
Koondisekarjäär
A-koondise debüüdi tegi Kaljumäe 19. novembril 2017 sõpruskohtumises Fidži vastu. Samas mängus tegid oma debüüdi veel Deniss Tjapkin, Mark Oliver Roosnupp, Sören Kaldma ja Joseph Saliste.
Koondis
''Uuendatud seisuga 9. juuni 2018''
Kamm-kaksikhammas
kamm-kaksikhammas (Dicranum flexicaule) kaksikhambaliste sugukonda kuuluv sammaltaim.
Kamm-kaksikhammas on kollakasrohelise kõrge ja hõreda muruna kasvav sammal. Varred on harunemata ja vähese risoidvildiga. Lehed nii kuivalt kui ka märjalt kogu varre ulatuses ühekülgselt sirpjad.
Kamm-kaksikhammas kasvab liivastes palu- ja nõmmemetsades maapinnal. Eestis üsna harva.
Eesti Punase nimestiku andmetel ohulähedases (7) kategoorias. Ohuteguriks on märgitud lageraied.
Jüri Mäemat
pisi|Jüri Mäemat 2021. aasta arvamusfestivalil Jüri Mäemat (sündinud 21. jaanuaril 1955) on pedagoog, alates 1979. aastast Pelgulinna Gümnaasiumi kunstiõpetaja ning 1999. aastal üks MTÜ Kunstihariduse Ühingu asutajatest ja juhatuse liige. Ta on lõpetanud 1980. aastal Tallinna Ülikoolis joonistamise, joonestamise ja tööõpetuse õpetajana.
Mäemat õpetab süvaõppega kunstiklassides kunsti, kirjaõpetust, joonestamist ja skulptuuri, samuti osaleb eksperdina haridusministeeriumi atesteerimiskomisjonis ning 2006. aastal koostas ta kirjaõpetuse õpiku "Kaunis kiri" 7.–9. klassile, 2008. aastal oli kaasautor kunstikultuuri ajaloo töövihiku koostamisel.
Ta on alates 2018. aastast Sotsiaaldemokraatliku Erakonna liige.
Škoda ŠOT
Škoda ŠOT on Tšehhoslovakkias toodetud tank.
Verwaltungsgemeinschaft Westerwald-Obereichsfeld
pisi|
Westerwald-Obereichsfeld on Verwaltungsgemeinschaft ("vallaliit") Eichsfeldi kreisis Tüüringis Saksamaal. Vallaliidu keskus on Küllstedt.
Verwaltungsgemeinschaft Westerwald-Obereichsfeld koosneb järgmistest valdadest:
Breitenworbis
Breitenworbis on vald Saksamaal Tüüringi liidumaal Eichsfeldi kreisis.
Gunnar Nilsson
Nils Gunnar Lorentz Nilsson (3. märts 1923 Grevie, Båstadi vald – 12. mai 2005 Västra Frölunda, Göteborg) oli Rootsi poksija.
Nilsson oli Rootsi meister raskekaalus (üle 80 kg) 1948. aastal.
Nilsson sai raskekaalus (üle 80 kg) 1948. aasta Londoni olümpiamängude poksivõistlustel hõbemedali, kaotades finaalis kuldmedali- ja olümpiavõitjale Rafael Iglesiasele (Argentina).
Nilsson poksis novembrist 1949 kuni detsembrini 1956 elukutselisena. Ta pidas kokku 18 kohtumist, millest võitis 12 (neist 4 nokaudiga), kaotas 4 (neist 2 nokaudiga) ja viigistas 2 kohtumist.
Palm Beachi maakond
Maakonna halduskeskus ja suurim linn on West Palm Beach.
Elanike arv oli 2010. aasta rahvaloenduse järgi 1 320 134. Aastal 2000 oli elanikke 1 131 184.
Ajalugu
Palm Beachi maakond moodustati 30. aprillil 1909 endise Dade'i maakonna põhjaosast. Maakond sai nime maakonna keskuse West Palm Beachi järgi.
Liepkalnis
pisi| Liepkalnis (poola keeles Lipówka) on Vilniuse linnaosa, mis asub linna kaguosas Rasose valla territooriumil. Liepkalnis piirneb läänes Naujininkaiga, lõunas Kuprioniškėsega, põhjas Rasosega, idas aga Ribiškėsega.
Linnaosas asuvad õigeusu kirik ja Liepkalnise õigeusu kalmistu. Seal paikneb Leedu Jalgpalliliidu peakorter, seal asub ka liidu staadion. Liepkalnises asub mäesuusakeskus.
Liepkalnis jääb osaliselt Pavilniai regionaalparki ja Ribiškėse maastikukaitsealale.
Aastal 1905 oli Liepkalnise ehk Lipovka eeslinnas 841 elanikku. Aastal 1931 oli elanikke 619. .´
Madal kaksikhammas
Madal kaksikhammas (Dicranum fuscescens) kaksikhambaliste sugukonda kuuluv sammaltaim.
Madal kaksikhammas on tuhm, tumeroheline, tihemurusalt või padjanditena kasvav sammal. Varred on enamasti harunenud, võsud valkja või helepruuni risoidvildiga. Lehed lantsetjad, 5–6 mm pikad, ühtlaselt ahenenud pika ja peene renja tipuosaga.
Eosed pruunikad, läbimõõdus 18–29 µm, valmivad suvel.
Madal kaksikhammas kasvab metsades tüvealustel, kividel ja harvem maapinnal. Eestis sage.
Eesti Punase nimestiku andmetel hindamata (11) kategoorias.
Kämbemäe paemurd
Kämbemäe paemurd on endine paemurd, mis asub Jõhvist 1,5–2 km lõunas Kämbemäe talu lähedal.
Paemurrus on esinduslik paljand Haljala lademe Jõhvi alamlademest, mis on ka selle alamlademe stratotüüp, litostratigraafias aga Jõhvi kihistu stratotüüp. Paljand on arvele võetud ürglooduse objektina.
Paljand on suures osas mattunud, paas on nähtav vaid 20 cm ulatuses. Aastal 1960 paljandus seal 64 cm paekivi, ülevalt alla algul 7 cm bentoniiti, seejärel 35 cm kollakashalli lubjakivi, siis 2 cm bentoniiti ja taas 20 cm kollakashalli lubjakivi. Aastal 1980 paljandus paas 4,51 meetri ulatuses, aastaks 2002 oli selle alumine osa rusukalde alla mattunud.
Rock and Roll Dreams Come Through
"Rock and Roll Dreams Come Through" on Jim Steinmani kirjutatud ja viisistatud laul (1981). 1993. aastal salvestas laulu ka Meat Loaf. Laul avaldati 1993 plaadi "Bat Out of Hell II: Back Into Hell" kolmanda singlina.
Laulu muusikavideo lavastas Michael Bay, kes juhatas ka laulude "I'd Do Anything for Love (But I Won't Do That)" ja "Objects in the Rear View Mirror May Appear Closer than They Are", muusikavideod.
Meie (saade)
"Meie" oli Eesti Televisiooni telesaade, kus Eesti inimesed rääkisid oma elust.
Saadet juhtis Maire Aunaste. Saate toimetajad olid Tiina Jõgeda ja Katrin Vaga, režissöör Maire Radsin ja produtsent Piret Priisaar.
Buhla
Buhla on vald Saksamaal Tüüringi liidumaal Eichsfeldi kreisis.
Scott Schwab
pisi|Scott Schwab Scott Joseph Schwab (sündinud 9. juulil 1972 Great Bendis Kansases) on Ameerika Ühendriikide poliitik, Vabariiklaste partei liige, kes töötab Kansase osariigi sekretärina. Ta astus ametisse 14. jaanuaril 2019.
Ank Bijleveld
thumb|Ank Bijleveld (2018)
Anna Theodora Bernardina Bijleveld-Schouten (sünninimi Anna Theodora Bernardina Schouten; sündinud 17. märtsil 1962 IJsselmuidenis) on Hollandi poliitik, ta kuulub erakonda Kristlik Demokraatlik Apell. Ta on 26. oktoobrist 2017 Hollandi kaitseminister.
Ta sündis aastal 1962 IJsselmuidenis Overijsseli provintsis. Aastatel 1980–1986 õppis ta avalikku haldust Twenty ülikoolis Enschedes.
26. oktoobrist 2017 Hollandi kaitseminister.
Isiklikku
Ta on aastast 1984 abielus Riekele Bijleveldiga, neil on kaks tütart. Usutunnistuse poolest on ta katoliiklane.
Töölön Pallokenttä
Töölön Pallokenttä (rootsi keelel Tölö bollplan) on jalgpalli- ja kergejõustikustaadion Soome pealinnas Helsingis.
Seos Eestiga
Eesti jalgpallikoondis pidas oma esimese ametliku kohtumise sellel staadionil Soome jalgpallikoondisega. 17. oktoobril 1920 toimunud sõprusmängu kaotas Eesti 0:6.
General Lavrinenkov
General Lavrinenkov (vene keeles Генерал Лавриненков) on nelja tekiga Dmitri Furmanov-klassi (projekt 302, teine seeria) Venemaa jõereisilaev, mis on ehitatud VEB Elbewerften Boizenburg/Roßlau laevatehases Saksamaal 1990. aastal ja mida käitab kruiisiettevõte Orthodox Cruise Company. Laeva saksa tüübinimetus on BiFa 129M, Binnenfahrgastschiff 129 meetrit, täielikult moderniseeritud. Laev sai nime Nõukogude kindrali Vladimir Lavrinenkovi auks.
Ajalugu
Kiil pandi laevale tehasenumbriga 397 VEB Elbewerften Boizenburg/Roßlau laevatehases ning laev anti Hersonis asuvale Dnepri Laevakompaniile (DRPile) üle 1990. aastal. Dnepri Laevakompanii RE UkrRetšFlot ja hiljem eraettevõte ASK UkrRetšFlot on kasutanud General Lavrinenkovi 2008. aastani reisideks Dnepril ja Mustal merel Kiievist Sevastopoli ja Odessani ning Kiievisse tagasi. Samasugusteks reisideks kasutati ka sõsarlaevu Zirka Dnipra ja General Vatutin.
Tallinna linnavalitsuse hoone
pisi|Tallinna linnavalitsuse hoone (2006) pisi|EKA maja (veebruar, 1932) Tallinna linnavalitsuse hoone on Tallinna kesklinnas aadressil Vabaduse väljak 7 asuv hoone. Hoonet kasutab Tallinna linnavalitsus.
Hoone projekteeris Robert Natus. Hoone valmis 1932. aastal. Enne Teist maailmasõda kasutas seda kindlustusselts EKA (sealt ka hoone tolleaegne nimi EKA maja).
Kerstin Ekman
Kerstin Lillemor Ekman (sündinud 27. augustil 1933 Finspångi vallas Risingenis) on rootsi kirjanik, Rootsi Akadeemia liige (1978–1989/2018).
Elulugu
Kerstin Ekman lõpetas 1957. aastal Uppsala Ülikooli, kus õppis kirjandust, Põhjamaade keeli ja saksa keelt. Esikromaan "Trettio meter mord" ilmus 1959. aastal. Ta alustas oma loomingulist teed kriminaalromaanidega, uuemad teosed aga käsitlevad peamiselt sotsiaalseid ja psühholoogilisi probleeme.
Ekman valiti Rootsi Akadeemia liikmeks 1978, kuid lahkus sealt 1989 koos Lars Gyllensteni ja Werner Aspenströmiga vaidluste tõttu, mis puhkesid seoses Salman Rushdiele tehtud tapmisähvardustega. 2018. aastal võttis Akadeemia tema lahkumisavalduse lõpuks arvesse, kuna tühistati senine reegel, mis ei võimaldanud vabatahtlikku lahkumist.
Tunnustus
Kriminaalromaan "Händelser vid vatten" (1993) on saanud järgmised preemiad:
Kerge tuul
Kerge tuul meres|thumb Kerge tuul on tuul, mille tugevus on 2 palli Beauforti skaala järgi ehk 2 bofoori. Tuule kiirus võib olla 3–6 sõlme ehk 4–7 miili tunnis ehk 5,6–11 km/h ehk 1,6–3,4 m/s.
Selle tugevusega tuult on tunda näol: puude ja põõsaste lehed sahisevad ja värisevad, tuulelipp hakkab liikuma. Lipp lehvib kergelt. Suits kaldub püstjoonest tuule suunas rohkem kõrvale kui vaikse tuule (1 pall Beauforti skaala järgi) puhul. Meres või järves on mõningane madal lainetus, veepinnal tekivad väikesed lained kõrgusega 0,2–0,5 meetrit (1–2 jalga), mille harjad on siledad.
Kerge tuulega ilm tekitab eriti soojal päeval meeldiva tunde.
Light breeze
Sade (perekonnanimi)
Sade on perekonnanimi.
Sade on Prantsusmaa aadlisuguvõsa, mille tuntuim esindaja oli Donatien Alphonse François de Sade ("Markii de Sade").
Eestis on Sade pandud perekonnanimeks Porkuni mõisas Väike-Maarja kihelkonnas Virumaal. Nimede eestistamisel pandi Sade uueks perekonnanimeks isikutele, kelle perekonnanimi oli Sadov, Saveljev ja Stahlberg. Viktor Sade palvel kanti Sade Perekonnanimede kaitseregistrisse nr. 240 all.
2017. aasta 1. jaanuari seisuga on perekonnanimi Sade Eestis 5 mehel ja 11 naisel.
Darling (LAV)
Asula on rajatud 1853. aastal. Darling on saanud nime Kapi koloonia leitnant-kuberneri Charles Henry Darlingi järgi. Linnaõigused sai Darling 1955. aastal.
Lõuna-Aafrika Vabariigi 2011. aasta rahvaloenduse andmetel oli Darlingi elanikest värvilisi 81,9%, mustanahalisi aafriklasi 8,6%, valgeid 8,1%, India või Aasia päritolu inimesi 0,4% ja teisi 1,0%. Afrikaani keelt pidas emakeeleks 85,4%, inglise keelt 6,2%, koosa keelt 5,7% ja teisi keeli 2,7%.
Vabalninkas
pisi Vabalninkas (poola keeles Wobolniki) on linn Põhja-Leedus Panevėžysi maakonnas Biržai rajoonis, Vabalninkase valla halduskeskus. Asub Biržaist 26 km lõuna pool. Linna põhjapiiril voolab Vabala jõgi, läänepiiril aga Tatula. Neist esimese järgi on linn ka nime saanud.
Linnas asub Vabalninkase Balys Sruoga keskkool. Vaatamisväärsusteks on koduloomuuseum, katoliku kirik, mis ehitati aastal 1817, ja selle kellatorn.
Elanikkond
2011. aasta rahvaloenduse andmetel oli Vabalninkase elanikest leedulasi 97,35%, venelasi 1,32% ja teiste rahvaste esindajaid 1,32%.
Ajalugu
Asulat on esimest korda mainitud 1554. aastal ja Vabalninkai riigimõisa 1555. aastal. Aastal 1617 ehitati sinna esimene kirik, külast sai kohaliku katoliku kihelkonna keskus. Aastal 1618 sai Vabalninkasest alev.
Aastal 1625 rüüstasid alevit rootslased, asula kannatas ka katkuepideemia käes. Aastal 1639 rajati alevisse kihelkonnakool. Aastal 1644 alustati seal õlletootmist. XVII sajandil asusid alevisse elama ka juudid ja sinna ehitati sünagoog. Aastal 1696 hävis tulekahjus esimene kirik, aastal 1698 põles alev taas.
Uus kirik valmis aastal 1714. Juba aastal 1729 põles alev taas ja tulekahju hävitas ka uue kiriku. Aastal 1734 valmis kolmas puidust kirikuhoone. Linnaõigused on Vabalninkasel 1775. aastast.
Aastal 1817 valmis praegune kivist kirikuhoone. Aastal 1825 põles linn; taas põles see aastal 1834. Aastal 1860 oli linnas kaks sünagoogi, seal tegutsesid veski ja pruulikoda. Aastal 1883 rajati linna postkontor, aastal 1892 valmis kohalik haigla. Aastal 1903 sai Vabalninkas telegraafiühenduse.
XIX sajandi lõpuks oli Pasvalysist saanud alev. Knygnešystė ajal oli alev üks ühe tähtsama salakaubavedaja Jurgis Bielinise baasidest. Aastal 1916 avati alevit läbiv kitsarööpmeline raudtee. Pasvalysist hargnesid liinid Biržai, Panevėžysi ja Joniškėlise suunas. Linnaõigused sai Pasvalys taas 1946. aastal. Aastaks 1983 olid linna läbivad raudteeliinid suletud.
Esimese maailmasõja ajal põles suurem osa Vabalninkasest maha. Pärast sõda rajati linna meierei, aastail 1932–1942 tegutses seal ka piimaühistu. Aastal 1950 sai vahepeal linnaõigused kaotanud Vabalninkasest taas linn.
Liili Mõtuste
Liili Mõtuste (sündinud Sykiäinen; 20. august 1950 Pärnu – 14. juuni 2008, Turu, Soome) oli soome rahvusest Eesti graafik ja skulptor.
Ta sündis Pärnus teenistujate perekonnas. Lõpetas 1967. aastal Pärnu 3. keskkooli. Õppis aastatel 1968-1973 Eesti NSV Riiklikus Kunstiinstituudis skulptuuri eriala. 1975. aastal esines üleliidulisel noorte näitusel Moskvas skulptuuriga "Lapsed". 1976. aastast esines regulaarselt ka Eesti kunstinäitustel. Ta oli 1978. aastast vabakunstnik. 1980. aastatel kogus ta tuntust graafikuna.
Liili Mõtuste kunstile on iseloomulik meisterlik joonistus, elav joon, joone ja värvide kooskõla, õhuline ruumilisus ja graafikatehnikate täiuslik valdamine. Tema joonistusoskus leidis väljundi metallgraafikas ja sügavtrükitehnikates: ofort, pehmelakk (vernis mou), akvatinta. Mõtuste tegi ka litograafiat, linoollõiget, monotüüpiat, joonistusi, akvarelle ja plakatikunsti.
Liili Mõtuste töötas graafikaõpetajana ning illustreeris raamatuid. Muu hulgas lõi ta 1995. aastal akvarellid Ingeri laste aabitsasse (“Inkerin lasten oppikirja”), mis on esimene soomekeelne trükitud aabits ingerisoome lastele.
1992. aastast elas ta Soomes.
Liili Mõtuste oli Eesti Kunstnike Liidu liige 1978. aastast.
Viekšniai
Viekšniai on linn Põhja-Leedus Mažeikiai rajoonis, Viekšniai valla ja Venta regionaalpargi halduskeskus. Asub Venta jõe ääres. Poola keeles on linna nimeks Wieksznie, saksa keeles aga Wiekschnen.
Viekšniais on gümnaasium ja raamatukogu. Vaatamisväärsusteks on kirik aastast 1854, kirikla, vana kalmistu, XIX sajandil ehitatud vesiveski ja õigeusu kirik aastast 1875. Linnas on Venta regionaalpargi direktsioon, seal asuvad Vincentas Aleksandravičiuse ja Aleksandras Griškevičiuse muuseumid.
2011. aasta rahvaloenduse andmetel oli Viekšniai elanikest leedulasi 97,06%, venelasi 1,24% ja teiste rahvaste esindajaid 1,7%.
Ajalugu
Linna on esmamainitud 1253. aastal. XVI sajandil on mainitud sealset mõisa. Aastal 1634 ehitati sinna kirik, aga aastal 1656 põletasid rootslased asula maha.
XVII sajandil asusid Viekšniaisse elama juudid. 1725 sai asula linnaõigused. Aastast 1847 on teada, et linnas elas 1120 juuti. Linnas oli ka sünagoog. Aastail 1871–1873 ehitati linna lähedusse Liibavi-Romno raudtee. Aastal 1897 elas linnas 2951 elanikku, neist 1646 olid juudid. Pärast 1863. aastat tekkis linna ümbrusse ka õigeusklike kogukond.
Esimese maailmasõja alguses pagendati linnas elanud juudid Venemaale. Osa neist naasis hiljem pärast sõja lõppu, aga paljud lahkusid, osa Palestiinasse, osa Lõuna-Ameerikasse.
1958. aastal sai Viekšniaist alev. Asulast sai taas linn 1998. aastal.
Ribiškės
pisi| Ribiškės on Vilniuse linnaosa, mis asub linna kaguosas Rasose valla territooriumil. Ribiškės piirneb kagus Kalnėnaiga, lõunas Kuprioniškėsega, idas Guriaiga, põhjas Puškinuvkaga, läänes Rasosega ja Liepkalnisega.
Ribiškės jääb Pavilniai regionaalparki ja Ribiškėse maastikukaitsealale.
Linnaosa nimi on slaavi keelte ja leedu keele hübriid. 1622. aastal rajas Vilniuse elanik Tomasz Bildziukiewicz sealsesse karjamõisa kalakasvatustiigi. Poola keeles on kala ryba, see andis nime esimese poole, selle lõpuliide on aga leedupärane. Kuni XVII sajandini kasutati ka vanemat nimekuju Lukėnai.
1905. aastal oli Tyszkiewiczitele kuuluvas Ribiškėse mõisas, koolimajas, telliselöövi juures ja külas kokku 406 elanikku.
Anniken Huitfeldt
Anniken Scharning Huitfeldt (sündinud 29. novembril 1969) on Norra poliitik (Norra Töölispartei).
Anniken Huitfeldt lõpetas Oslo Ülikooli 1992. aastal poliitikateaduste ja ajaloo erialal. 1993. aastal lõpetas ta London School of Economics and Political Science'i geograafia erialal. Magistrikraadi ajaloo alal omanas ta 1996. aastal Oslo Ülikoolis. 1996–2000 oli ta Norra Töölispartei noorteorganisatsiooni esimees. 2000–2005 töötas ta Fafo Töö ja Sotsiaaluuringute Instituudis uurijana.
Stefan Järv
Stefan Järv (sündinud 7. juulil 1991) on Eesti jalgpallur (ründaja).
Anniken Huitfeldt
Alates 2005. aastast on Anniken Huitfeldt Stortingi liige. 2008–2009 oli ta Norra laste ja võrdõiguslikkuse minister. Aastatel 2009–2012 oli ta Norra kultuuriminister. 2012–2013 oli ta Norra tööminister.
Stefan Järv
Ta mängib Eesti klubis Tallinna FC Levadia.
Anniken Huitfeldt
Alates 14. oktoobrist 2021 on ta Norra välisminister.
Vambola Velli-Vällik
Vambola Velli-Vällik (3. märts 1939 – 6. september 2022) oli eesti helirežissöör.
1959. aastast töötas ta Eesti NSV Tele- ja Raadiokomitees autojuhina, paari aasta pärast sai sealsamas helitehnikuks.
1970. aastast töötas stuudios Eesti Telefilm helirežissöörina. Ta on olnud enam kui poolesaja filmi, sealhulgas komöödiafilmi "Noor pensionär" helirežissöör.
Eesti Kinoliidu liige 1982. aastast.
Gargždai
Gargždai (vene keeles vanasti Горжды, Гордж) on linn Lääne-Leedus Klaipėda rajoonis. Linn on Klaipėda rajooni ja Dauparai-Kvietiniai valla administratiivkeskus; see moodustab rajooni koosseisus omaette valla. Asub 18 km kaugusel Klaipėdast Minija jõe ääres. Linna vana saksakeelne nimi oli Garsden.
Linna on esmamainitud 1253. aastal. XVI sajandil on esimest korda mainitud Gargždai mõisa. 1792. aastal sai linn linnaõigused, aastatel 1958–1965 oli alev.
Kristiina Nurk (nahakunstnik)
Kristiina Nurk (sündinud 26. novembril 1982) on eesti nahakunstnik ja disainer.
Ta on loonud oma brändi Nulku, mis peamiselt tegeleb aksessuaaride disaini ja tootmisega.
Leppävaara
Leppävaara (soome keeles Leppävaara, rootsi keeles Alberga, soome kõnekeeles ka Lepuski) on linnaosa Espoo idaosas Suur-Leppävaara piirkonnas. Asub Helsingi piiri lähedal.
Leppävaarast põhja jäävad Karakallio ja Lintuvaara linnaosa, itta Kilo ja lõunasse Laajalahti.
Gollum
Gollum, ka Guglunk, Urglik ja Smeagol oli tegelane J.R.R. Tolkieni teostes "Sõrmuste Isanda" ja "Kääbik ehk Sinna ja tagasi".
Guglunk oli kunagi kääbik, kes sündis Urgliku nime all Anduini orus Võhumõõgaväljade lähedal. Kolmanda ajastu 2463. aastal leidis Urgliku sõber Varglik (Deagol) õngitsemise ajal Sõrmuse ning võlusõrmuse endale saamiseks mõrvas Urglik sõbra.
Sõrmuse vägi pikendas Urgliku eluiga, kuid muutis teda tundmatuseni. Kurguhäälitsuste tõttu, mida ta rääkida püüdes nüüd kuuldavale tõi, nimetati teda edaspidi Guglunkiks.
Guglunk hakkas pelgama valgust ning hankis süüa vaid kiskja kombel tappes ja varitsedes. Kõige mugavamalt tundis ta end sügavate koobaste tumedates veekogudes. Tema nahk muutus karvutuks, mustaks ja limaseks, keha aga kõhnaks ja luiseks. Ta pea meenutas paljast kolpa, silmad olid pungis nagu kalal. Guglunki hambad kasvasid pikaks nagu orkide teravad kihvad ja algselt kääbikute jalgadega sarnanenud jalad muutusid lamedaks ning neile kasvasid ujulestad. Peaaegu viis sajandit elas ta peidus koobastes Udumägede all.
Viking Akun
Viking Akun (vene keeles Викинг Акун) on nelja tekiga Dmitri Furmanov-klassi (projekt 302, teine seeria) Venemaa jõereisilaev, mis on ehitatud Saksamaal Boizenburgis VEB Elbewerften Boizenburg/Roßlau laevatehases 1988. aastal ja mida käitas kruiisiettevõte Orthodox Cruise Company. Laeva saksa tüübinimetus on BiFa 129M, Binnenfahrgastschiff 129 meetrit, täielikult moderniseeritud.
Gollum
2941. aastal aga sattus tema pesapaika Bilbo Paunaste, kes sai Ühe Sõrmuse enda kätte.
3017. aastal Kolmandal Ajastul võttis Sauron Guglunki kinni ja viidi Barad-Dûri, kus teda küsitleti ja piinati. Kui kogu vajalik info oli saadud, lasti Guglunk tagasi vabadusse. Sauron ei usaldanud Guglunki, kuid lootis, et too läheb kättemaksu ihates ise vargaid (Bilbo Paunaste) otsima ning Sauroni spioonid jõuavad Guglunki jälitades vargani. Gollum põgenes aga Surnusoodesse, kuhu Sauroni saadikud ei järgnenud. Sealt püüdis Gollumi kinni Aragorn, kes viis ta Sünklaane põhjaossa (Laanekuningriiki), kus teda kuulas üle Gandalf. Ent seegi ei andnud mingit tulemust- Guglunk ei teadnud isegi midagi kindlat ning millest teadis, sellest vassis.
Viking Akun
Ajalugu
Kiil pandi laevale tehasenumbriga 393 VEB Elbewerften Boizenburg/Roßlau laevatehases ning laev anti Hersonis asuvale Dnepri Laevakompaniile (DRPile) üle 1988. aastal Maršal Koševoi nime all. Dnepri Laevakompanii RE UkrRetšFlot ((ПО Главречфлот, Межотраслевое государственное объединение Укрречфлот) ja hiljem eraettevõte ASK UkrRetšFlot on kasutanud Maršal Koševoid 2011. aastani Dnepril ja Mustal merel Kiievist Sevastopoli ja Odessani ning Kiievisse tagasi, kus kasutati ka sõsarlaevu Zirka Dnipra, General Lavrinenkov ja General Vatutin.
Ukraina raske majandusliku seisukorra tõttu müüdi laev Venemaa Laevakompaniile Doninturflot Rostovis Doni ääres ja alates 2011. aasta oktoobrist sõidab jõereisilaev Venemaa lipu all. 2012. aastal kasutas Orthodox Cruise Company seda laeva Peterburi–Moskva liinil välismaa turistide jaoks. 2013. aasta aprillis nimetati laev ümber Viking Akuniks.
Gollum
3019. aastal jõudis Guglunk lõpuks järele uuele Sõrmusekandjale Frodo Paunastele, kuid ei suutnud tema käest kuidagi Sõrmust kätte saada. Vahepeal näis, et Frodo on Guglunki täiesti taltsaks muutnud, kuid reetmine oli viimasele elunormiks saanud. Nii ründas Guglunk Turmalõhangute veerel Sõrmusekandjat, kui Sõrmuse vägi oli viimsel hetkel isegi heast Frodost jagu saanud. Kogu oma kurjust ja jõudu kokku võttes suutis Guglunk Sõrmuse Frodol käest rebida, kuid samal hetkel astus ta liigse sammu tahapoole ning langes tasakaalu kaotades koos oma hinnalise varaga Maa kõrvetavatesse sügavustesse.
Surnud 3. juulil
''Siin loetletakse 3. juulil surnud tuntud isikuid.
Gollum
Figuren in Tolkiens Welt
Indrek Toome valitsus
Indrek Toome valitsus asus ametisse Eesti NSV Ministrite Nõukogu koosseisuna 16. novembril 1988, 25. detsembril 1989 jõustunud seadusega korraldati see ümber Eesti NSV Valitsuseks. Indrek Toome valitsus oli ametis kuni 3. aprillini 1990.
6. detsembril 1989 likvideeris Eesti NSV Ülemnõukogu Presiidium seadlusega "Eesti Nõukogude Sotsialistliku Vabariigi Valitsusest": Eesti NSV Elamu- ja Kommunaalmajanduse Ministeeriumi, Eesti NSV Teraviljasaaduste Ministeeriumi ja Riikliku Agrotööstuskomitee; Riikliku Ehituskomitee; Riikliku Hariduskomitee; Riikliku Kehakultuuri- ja Spordikomitee; Riikliku Kultuurikomitee; Riikliku Kütuse- ja Energeetikakomitee; Riikliku Looduskaitse ja Metsamajanduse Komitee; Riikliku Materiaal-Tehnilise Varustuse Komitee; Riikliku Plaanikomitee; Riikliku Statistikakomitee; Riikliku Tehnilise ja Mäejärelevalve Komitee; Riikliku Transpordikomitee; Riikliku Töö ja Sotsiaalküsimuste Komitee ning Riikliku Tööstuskomitee.
Sama seadusega moodustati:
Nurjatud tüdrukud
"Nurjatud tüdrukud" oli TV3-s 2012. aastal näidatud ühehooajaline Eesti telesari. Sarja tegevus toimus väljamõeldud raskestikasvatavate tüdrukute õppeasutuses Vaigistu erikoolis.
Vipsania Agrippina
Ta oli üks oma aja väljapaistvamaid naisi. Hoolimata Tiberiuse kasuisa keiser Augustuse külmast suhtumisest oli ta austatud matroon. Tema poeg Julius Caesar Drusus austas aastatel 21–23 pKr ema mälestust raidkujudega, müntidega (22) ja raidkirjadega, kuid ei austanud teda ametlike tiitlite ega privileegidega.
Päritolu
Vipsania ema oli Agrippa esimene abikaasa Pomponia Caecilia Attica, kes pärines Pomponiuste ratsanikusugukonnast. Tema isa oli Cicero sõber Titus Pomponius Atticus ning emapoolne vanaisa oli Marcus Licinius Crassus.
Isa Agrippa oli pärit plebeiperekonnast, mis oma rikkuse tõttu kuulus ratsanikuseisusesse.
Elulugu
vasakul|pisi|[[Ara Pacise lõunatiival on Jasper Burnsi arvates kujutatud ka Vipsania (naine, kes lapsel (arvatavasti Drususel) käest kinni hoiab)]] Agrippa ja tema sõber Octavianus kihlasid Vipsania Tiberiusega enne tüdruku aastaseks saamist. Tiberius oli Augustuse kasupoeg, Augustuse abikaasa Livia Drusilla poeg abielust Tiberius Claudius Nero Vanemaga. Abielu sõlmiti 20 eKr, 19 eKr või 16 eKr. Abielu oli õnnelik. Aastal 13 eKr või 15 eKr sündis neil poeg Nero Claudius Drusus (Drusus Noorem), ainus Tiberiuse poeg, kes sai täiskasvanuks. Kui Octavianus Drususe lapsendas, sai tema nimeks Drusus Julius Caesar.
Märtsis 12 eKr, pärast Pannooniast naasmist, suri Vipsania isa Agrippa, kelle Augustus oli ette näinud oma järglaseks. Agrippa viimane abikaasa oli Augustuse tütar Julia Vanem (Augustus lootis nähtavasti, et pärast Agrippat tulevad võimule tema enda tütrepojad). Augustus sundis Tiberiust Vipsaniast lahutama ning abielluma Juliaga, kes oli Vipsania võõrasema ja Tiberiuse võõrasõde. Augustus püüdis kindlustada Tiberiuse positsiooni troonipärijana. Pärast Agrippa surma ei olnud Tiberiuse abielu Vipsaniaga enam Augustusele kasulik. Peale selle oli Julia Agrippa äraolekul rasedaks jäänud ning Augustus kartis skandaali. Julia laps sai nimeks Marcus Vipsanius Agrippa Postumus.
Tiberius aga armastas Vipsaniat ega võtnud Juliat omaks. Vipsania oli sel ajal lapseootel ning isa surmast ja lahutusest tingitud vapustuse tõttu kaotas ta tõenäoliselt lapse. Mõlemad elasid lahkuminekut raskelt üle.
Tiberius lahutas Vipsaniast vastu tahtmist 11 eKr: ta ei lakanud kunagi seda kahetsemast. Drusus jäi tolleaegse tava vastaselt elama ema juurde. Kord, juba tükk aega pärast lahutust, silmas Tiberius Vipsaniat tänavalt kandetoolis ning jälitas teda, pisarad silmis. Edaspidi hoiti Vipsania Tiberiuse silma alt ära: Augustus käskis tal Rooma linnast lahkuda. Tiberius ei andestanud Juliale abielu lõhkumist ning ka Julia ei pidanud Tiberiusest lugu.
Aastal 11 eKr abiellus Vipsania senaator Gaius Asinius Gallus Saloninusega, oraator Gaius Asinius Pollio pojaga. Neil sündis vähemalt viis poega. Vipsania suri 20. aastal, mõni päev pärast tema poja Drususe ovatsiooni, mis toimus 28. mail. Tacituse järgi oli Vipsania Agrippa lastest ainuke, kes suri loomulikku surma.
Tiberiuse suhted Gallusega
Tiberius vihkas Gallust, muu hulgas sellepärast, et Gallus väitis, et Drusus on tema poeg. Tiberius oli armukade ka veel pärast Vipsania surma. Aastal 30 kuulutas senat Tiberiuse õhutusel Galluse rahvavaenlaseks ning Tiberius mõistis ta riigireetmises süüdi. Gallus suri 33. aastal vanglas nälga. Tegu võis olla ka mõrva või enesetapuga.
Vipsania ja Galluse järeltulijad
Vipsania ja Galluse poegadest on teada:
Puteoli rahvas mainib Gnaeus Asiniust, Puteoli linna patrooni. See võis olla Asinius Saloninus (Gnaeus Asinius Saloninus) või Asinius Gallus (Lucius Asinius Gallus).
Vipsania ilukirjanduses
pisi|[[Peter Paul Rubensi maal "Tiberius and Agrippina"]] Inglise kirjanik Walter Savage Landoril on raamatus "Imaginary Conversations of Greeks and Romans" (London 1885, lk 461–465) Tiberiuse ja Vipsania vaheline dialoog, mis põhineb Suetoniuse teatel endiste abikaasade kohtumisest.
Jasper Burnsi raamat "Vipsania: A Roman Odyssey" (Charlottesville 2006) räägib Tiberiuse ja Vipsania suhtest.
Vipsania on ka kõrvaltegelane Robert Gravesi raamatus "Mina, Claudius".